
Prije svega, moram Vam priznati dragi 
čitatelji, da Vam se obraćam revoltiran su- 
stavnim radom oporbe na blaćenju mene 
i mog dosadašnjeg rada na mjestu načel- 
nika Općine. U proteklih više od 10 godi- 
na koliko sam načelnik prošao sam sve i 
svašta, ali ovako ustrajan i sustavan rad na 
obezvrjeđivanju mojeg rada i truda nikad 
nisam doživio. Kroz rad prošlih Općinskih 
vijeća vidio sam pametne, dobronamjerne 
i konstruktivne članove oporbe s kojima 
se moglo i raditi i dogovoriti, a bilo je i slu- 
čajeva kada se Općinski proračun donosio 
jednoglasno što sve govori. No, trenutna 
garnitura vodećih HDZ-ovaca u Radoboju 
su sve samo ne njima slični. Nevjerojatno 
je koja se količina gluposti svakodnevno 
izgovori od strane Dubravka Kranjčeca i 
njegove svite. Doduše, postoji izreka da 
nije bitno što se kaže nego tko kaže, ali isto 
tako postoji i izreka da 100 puta ponovlje- 
na laž postaje istina. Prva laž i obmana jest 
da je Općina Radoboj zadužena. Dubrav- 
ko Kranjčec ovu je činjenicu slavodobitno 
iznio iu svom obraćanju novinaru HRT-a, a 
da je zapravo pokazao kako mu nedostaje 
elementarnog razumijevanja ekonomskih 
pojmova. Općina je prošle godine sklopila 
ugovor sa poslovnom bankom o dopušte- 
nom ,minusu“ po žiro računu od 500 tisu- 
ća kuna koji je služio u svrhu održavanja 
likvidnosti zbog različite dinamike priljeva 
sredstava i dospijeća obveza. Usto je Opći- 
na članica cash poola na čije prekoračenje 
su kamate 3%, dok su kamate na redovni 
»Minus“ preko 12%. Od početka ove godi- 
ne Općina nije ulazila i ,minus“ što znači 
da Općina NIJE zadužena. S obzirom da 
Općina ne može kontrolirati tijek uplate 
prihoda koja ovisi isključivo o raspoloži- 
vim sredstvima državnog proračuna, kori- 
sti se dopušteno prekoračenje čime se još 
jednom dokazuje odgovorno ponašanje 
prema Općinskim sredstvima. 


Druga laž i obmana koja se širi Rado- 
bojem jesu naravno priče o vrtiću. Blago 
vodstvu radobojskog HDZ-a kojem smo 
stvorili priču koja im skraćuje ove duge 
ljetne večeri. Ovdje se posebno moram 
osvrnuti na peticiju koja nam je nedavno 
dostavljena na Općinu, a koja broji 400-ti- 
njak potpisa. Iskreno, i malo dijete može 
vidjeti koliko je ona početnički i neprofesi- 
onalno napravljena te kako su prikupljeni 
potpisi. Pitanje na peticiji ,Jeste li protiv 
ukidanja područne škole Jazvine“ je na- 
ravno _poluistina odnosno obmana jer 
ljudima jednostavno ništa ne objašnjava. 
Pa dragi moji Radobojci, zar stvarno misli- 
te da sam toliko nepromišljen da bi Vašoj 
djeci želio uskratiti školovanje? Ovim pro- 
jektom cilj nam je i želja učenicima pružiti 
bolje i kvalitetnije obrazovanje, bolju soci- 
jalizaciju i društveni razvoj, veći broj kole- 
ga u razredu, bolje tehničke mogućnosti 
za učenje itd. Ja mislim da za djecu nije 


dobro da razred dijeli nekoliko generacija 
sa po nekoliko učenika jer im to smanjuje 
šanse u usporedbi sa učenicima koji na- 
stavu polaze u razredima koji su primjere- 
ni suvremenim pedagoškim standardima. 
Vodstvo HDZ-a Radoboja to ne želi shvatiti 
ili možda shvaća, ali okreće ,pilu naopako“ 
i koristi to za jeftine političke obračune. Uz 
to, nažalost, u obzir uzimam i činjenicu da 
je svake godine u područnoj školi Jazvi- 
ne sve manje učenika. Uz sitne oscilacije 
svakih 5-6 godina to je trend, koji je, na- 
žalost već 20 godina pogađa našu zemlju 
i ne nazire mu se kraj. Krajem ove školske 
godine u Jazvinama je nastavu pohađao 
41 učenik, početkom slijedeće godine bit 
će ih 30-ak. Sad se opet vraćam peticiji u 
kojoj je skupljeno 420 (!7) potpisa roditelja 
djece područne škole Jazvine. 


Anđelko Topolovec 


Zanimljivo je, da ako se računa, svako 
dijete koje je prošle školske godine poha- 
đalo školu u Jazvinama ima najmanje 8 
roditelja, a neki i više. Ti roditelji najčešće 
dolaze iz naselja Šemnica Gornja te imaju 
u prosjeku oko 50 godina. Ja iskreno do- 
sad nisam znao da je stanovnicima Šemni- 
ce toliko stalo do škole u Jazvinama, ali 
preporučam vodstvu HDZ-a da pokušaju 
peticiju proslijediti i u recimo Zadar, Šibe- 
nik ili neko drugo HDZ-ovo uporište u ko- 
jem također iznimnu pažnju i brigu pokla- 
njaju obrazovanju najmlađih stanovnika 
Radoboja. Zašto sam napisao ovu zadnju 
rečenicu? Iz prostog razloga što mislim 
da o područnoj školi Jazvine imaju pravo 
odlučivati samo oni koji njoj gravitiraju, a 
Šemnica to definitivno nije. Uz to, u petici- 
ji ima mnogo potpisa umirovljenika, koji, 
opet nemaju pravo na temelju izreke ,u tu 
školu smo mi išli“ tako olako odlučivati o 
budućnosti naših mališana. Jedan od naj- 
češćih argumenata protiv ukidanja škole 
jest problem prijevoza djece iz Jazvina u 
školu u centru. Ravnateljica Milena Vese- 
ljak, koja očito ne može odlučiti na čiju bi 


Qugtavno pokušavaju zaustaviti razvoj, ali im to neću dopustiti 


stranu stala uporno tvrdi da ne zna ništa o 
prijevozu tih učenika, a ja ovim putem od- 
govorno tvrdim da sam i njoj i svima koji 
su to pitanje postavili odgovorio da ćemo, 
ukoliko neće biti alternative (a ima je) 
kao Općina Radoboj nabaviti minibus za 
njihov prijevoz. Da se kroz povijest ništa 
nije mijenjalo danas ne bi imali ni struju, 
ni vodu, ni plin, ni ceste niti još jako puno 
toga. Ali bi imali demagogiju vodećih 
HDZ-ovaca, jer je ona vječna. To vrlo vod- 
stvo radobojskog HDZ-a je bilo i protiv 
uređenja Zavičajne zbirke, protiv izgrad- 
nje sportske dvorane, protiv Rimske ceste, 
protiv industrijske zone, pa čak i protiv 
službene zastave Općine i objavljivanja 
monografije. Zašto? Možda zato jer ne bi 
imali priliku ništa ukrasti za sebe i za svoju 
stranku ili možda da zadovolje zlobu svoje 
sitne duše? Ne znam, ionako im to prepu- 
štam na volju. Svi ovi projekti idu dalje i ići 
će dalje, a ovdje Vam mogu najaviti da će 
Zavičajna zbirka biti muzej koji se prema 
dosad viđenom neće nimalo sramiti niti 
Muzeja krapinskih neandertalaca. Dapače, 
krajem listopada ćete imati priliku prisu- 
stvovati onome što već duže vrijeme nazi- 
vam - početak turističkog procvata Rado- 
boja. Stoga Vam ovim putem najavljujem 
da ćete se morati priviknuti na autobuse i 
dječji žamor koji će postati svakodnevna 
pojava u centru Radoboja. Naravno, i sa 
projektom vrtića ćemo nastaviti, ali smo 
prema posljednjim dostupnim informaci- 
jama odlučili malo pričekati i projekt pri- 
javiti na natječaj Europskog poljoprivred- 
nog fonda za ruralni razvoj koji će nam 
projekt isfinancirati u 100%-tnom iznosu. 
Isto tako, počeli smo sa pripremom neraz- 
vrstanih cesta za prijavu na isti natječaj iz 
čega planiramo rekonstruirati polovicu 
nerazvrstanih cesta do 2020. godine. Sve 
nećemo moći jer nam EU ipak neće dati 
toliko sredstava da obnovimo kompletnu 
mrežu. Ovu priliku ću iskoristiti i za ukla- 
njanje nepoznanica o još jednoj točki — 
mom odlasku sa čela Općine Radoboj. Ja 
ću otići sa mjesta načelnika Općine, ali se 
neću preseliti iz Radoboja. I dalje ću živjeti 
na Bregima Radobojskim, biti uključen u 
sve aktivnosti na području općine, a svo- 
jim ću lobiranjem za Radoboj u Zagrebu 
i nadalje doprinositi njegovom razvoju. U 
Jedinstvenom upravnom odjelu je ekipa 
koja se već zatvorenih očiju snalazi u svim 
poslovima Općine tako da sa te strane ja 
ne bih previše brinuo. Projekti sigurno 
neće stati, a ja vjerujem kako su mlade i 
neumorne snage koje ostavljam ionako 
navikle na žestok rad koje su si većim di- 
jelom same nametnule. Još jednom isti- 
čem da sam iznimno ponosan odvijanjem 
razvojnog procesa u našoj općini i onoga 
što sam zajedno sa Vama stvorio ne oba- 
ziravši se na HDZ i njihovu demagogiju, 
zlonamjernost i sitnodušje. 

< Peticija protiv vetića je primjen 
< Peticija protiv vrtića je primjer | 
| diskriminacije | 
Načelnik Anđelko Topolovec je prije nekoliko dana na 
\ stol dobio peticiju protiv ukidanja škole u Jazvinama koju | 
je skupljao HDZ. Kako bi što primjerenije mogao odgovori- 
| ti na peticiju potrudio se analizirati njezine rezultate. Tako je | 
došao do podatka da najstarija potpisnica pamti otvaranjue 
| škole jer danas ima 92 godine. Od 420 potpisnika peticije 70 | 
ih je prema starosti sigurno u mirovini, a najmanje polovica 
(zapravo i znatno više) potpisnika više uopće nema djecu niti 
| vrtićke, a ni školske dobi. Ovoj skupini moramo pridodati i | 
maloljetnike odnosno mlađe punoljetnike koji su potpisa- 
“li peticu (1990. godište i mlađi, od čega 30-ak maloljetnika) | 
kojih je 70-ak potpisalo peticiju pa se time može doći do za- 
ključka kako zapravo niti sveukupno 100 potpisnika uopće 
ima ikakvog doticaja sa područnom školom Jazvine. Sveuku- 
| pno, peticiju su potpisali roditelji 20-ero djece iz škole Jazvi- | 
ne. Peticiju su potpisali i Robert Rukav i Zeljko Fruk koji žive u 
Radoboju, ali svoju djecu na nastavu šalju u Krapinu! 


| No Topolovec zanimljivim smatra činjenicu kako su sta- 
novnici Gornje Šemnice solidarni sa stanovnicima koji gra- 

| vitiraju školi u Jazvinama, odnosno da je peticiju protiv za- | 
tvaranja potpisalo čak 100 stanovnika Šemnice ili gotovo 

| četvrtina potpisnika, što je jednako broju potpisa prikuplje- | 
nih u samim Jazvinama! Potpisnike ove peticije posebno 

| umirovljenike poziva da razmisle zašto su stavili potpis na | 
ovu peticiju. Republika Hrvatska ima i ministarstvo međuge- 

| neracijske solidarnosti, puno se radi na zbližavanju genera- i 
cija za zajedničku dobrobit, a ovime umirovljenici pokazuju 
kako vlastitoj djeci ne žele dobro! Načelnik se pita kako bi 
se ti isti umirovljenici osjećali kada bi na red došla primje- 
rice izgradnja umirovljeničkog doma za njihov smještaj, pa 
da se mladi skupe i počnu skupljati peticiju protiv ovakvog 
prijedloga. Također, na ovom popisu ima i ,kratkovidnih“ 

| koji ne shvaćaju da će se, ukoliko se otvori vrtić u Jazvinama, | 
otvoriti i 10-ak novih radnih mjesta, što odgajateljskih što 
pomoćnih službi, gdje će se primarno gledati da se zaposle 

| radnici iz Radoboja. Postoje indicije da se sve radi kako bi se | 
zaštitilo par starijih učiteljica u školi u Jazvinama koje imaju 
još nekoliko godina do mirovine i koje se boje da bi zatva- 
ranjem škole postale tehnološki višak. Upravo nevjerojatnim 

| načenik Topolovec smatra činjenicu koliko je novo vodstvo 
HDZ-a Radoboj uspjelo zatrovati stanovnike Radoboja svo- 

| jom demagogijom i skupljanjem iznimno jeftinih političkih | 
bodova. Stoga načelnik poziva sve Radobojce da sa zdravim 
razumom ubuduće sami odlučuju o onome što se radi za ra- 
zvoj i dobrobit Radoboja te da ne nasjedaju na politikanstvo | 
trenutačnog vodstva HDZ-a. 


besnlatni udžbenici za učenike 
primi 
06 Sile Košutić 

Općinsko vijeće Općine Radoboj prihvatilo je prve izmje- 
ne Proračuna Općine Radoboj kojima su, između ostalog, na 
prijedlog načelnika Anđelka Topolovca i zamjenika načelnika 
Stjepana Sirovca, osigurana sredstva za nabavku udžbenika 
i radnih bilježnica. Pravo na školske udžbenike i radne biljež- 


nice imaju učenici od prvog do osmog razreda koji pohađaju 
Osnovnu školu Side Košutić. 


Roditelji osnovnoškolaca će udžbenike i radne bilježnice 
podići prema naknadnoj obavijesti, a udžbenike će svih 236 
učenika po završetku školske godine trebati vratiti kako bi 
iste mogle koristiti i sljedeće generacije učenika radobojske 
škole.. 


Općina Radoboj pokrenuti će postupak nabave za kom- 
plete udžbenika i radnih bilježnica, prema popisu odabranih 
udžbenika. Iz Jedinstvenog upravnog odjela Općine napo- 
minju kako roditelji za svoju djecu trebaju nabaviti ostala na- 
stavna pomagala za normalno odvijanje nastavnog procesa. 


Radovi na rekonstrukciji izgradnji vodovotne 
mreže u Gornjem Jesenju 


U tijeku su radovi na rekonstrukciji vodovoda koji obu- 
hvaćaju izgradnju nove mreže prema zaselku Prdešaki i re- 
konstrukciju dijela mreže u Velikom Selu. Starost vodovodnih 
cijevi i klizišta kroz koje prolazi vodovodna cijev uzrokovali 
su višekratne kvarove i gubitke vode na mreži. Iz tog razloga 
odlučeno je da se novom trasom zaobiđe klizni teren. Ovime 
će biti izgrađeno novih 1500 m mreže za četrdesetak doma- 
ćinstava. Ovih će dana započeti i radovi na izgradnji novog 
vodospremnika veličine 100 mskako bi se osigurala nepre- 
stana opskrba vodom mještana općine. Svi radovi biti će fi- 
nancirani su iz proračuna Općine Jesenje, a izvođač radova 
je poduzeće Krakom Krapina. 


Radovi na izgradnji vodovodne mreže u zaselku Prdešaki 


uran 


Prošireni mostovi u zaselku Galovići i Ravninska 


U proteklim danima izvedeni su radovi na proširenju 
dvaju mostova. U zaselku Galovići ovih je dana proširen 
most na potoku Žutnica. Uređenjem korita potoka Žutnice 
konstrukcija postojećeg mosta nije zadovoljavala uvjete za 
sigurno odvijanje prometa pa je na prijedlog Komisije za ce- 
ste i komunalije odlučeno da se izvedu radovi na proširenju 
postojećeg mosta. Uz most kod Galovića ojačan je i proširen 
most na potoku Ravninšćica preko kojeg se dolazi u zaselke 
Artići i Pelini. Ovaj potonji služit će za izgradnju ceste prema 
tim zaselcima i nastavku izgradnje šumske ceste kroz predio 
Ravninska. 


Betoniranje mosta u zaselku Galovići 


ui 

ODRŽANA KONSTITUIRAJUĆA SJEDNICA 
VIJEGA MJESNIH ODBORA 


U sklopu izbora za Europski parlament, dana 25. svibnja u 
Radoboju su održani i izbori za Vijeće mjesnih odbora. Mjesni 
odbori kao oblik neposrednog sudjelovanja građana u od- 
lučivanju o lokalnim poslovima i svakodnevnog utjecaja na 
njihov život i rad, važan su čimbenik mjesne samouprave. Na 
području Radoboja određeno je pet mjesnih odbora: Radoboj 
centar i Gorjani Sutinski, Šemnica Gornja i Kraljevec Šemnički, 
Bregi Radobojski i Kraljevec Radobojski, Jazvine i Orehovec Ra- 
dobojski, Radoboj I, Radoboj II i Strahinje Radobojsko. Dužnost 
u Vijeću mjesnih odbora ne mogu obnašati načelnik Anđelko 
Topolovec, predsjednik Općinskog vijeća Alojz Sajko i njegov 
zamjenik Robert Mikša, pa su umjesto njih izabrani zamjenici. 
Konstituirajuća sjednica održana je 30.lipnja 2014, a u nastavku 
ukratko donosimo listu vijećnika prema mjesnim odborima. 


MJESNI ODBOR 
RADOBOJ CENTAR I GORJANI SUTINSKI 


1. STJEPAN POTOČKI, predsjednik 

2. DALIBOR HORVAT, zamjenik predsjednika 
3. IVAN DRAGANIĆ 

4. ZLATKO POSPIŠ 

5. JANKO SEVER 

6. IVAN MALOGORSKI 

7. RAYAN JURINJAK 


MJESNI ODBOR 
BREGI RADOBOJSKI | KRALJEVEC RADOBOJSKI 


1. ZLATKO POLJAK,predsjednik 

2. DRAGUTIN KISELJAK, zamjenik predsjednika 
3. IVAN POLJAK 

4. STJEPAN TUŠEK 

5. STJEPAN HRVOJ 

6. MARKO VIDOVIĆ 

7. STJEPAN POLJAK 


MJESNI ODBOR 
RADOBOJ I, RADOBOJ II | STRAHINJE RADOBOJSKO 


1. JOSIP KRLEŽA, predsjednik 

2. IVAN ŠVALJEK, zamjenik predsjednika 
3. BORIS IVANKOVIĆ 

4. DARIO POTOČKI 

5. STJEPAN STRAHINEC 

6. MILIVOJ STRAHINEC 

7. JOSIP SLUKAN 


MJESNI ODBORA 

GORNJA ŠEMNICA I KRALJEVEC ŠEMNIČKI 
1. DAMIR ORAIĆ, predsjednik 
2. NIKOLA MODRUŠAN, zamjenik predsjednika 
3. IVAN FRAJZMAN 
4. MARIJAN LOVRENČIĆ 
5. MIJO NOVAČKI 
6. SAJKO DRAGUTIN 
7. DRAGUTIN MACAN 


MJESNI ODBOR 
JAZVINE | OREHOVEC RADOBOJSKI 


1. DRAGUTIN GERIĆ, predsjednik 

2. ZDRAVKO MIKŠA, zamjenik predsjednika 
3. MARIO TUŠEK 

4. ANDRIJA VALJAVEC 

5. JURICA TUŠEK 

6. IGOR DUNAJ 

7. KRUNO VIDOVIĆ 


< ZARADA DVD-A ZAVRŠENA, > 
> SNELE PRESELJENE NA ZRADU OPĆINE > 


Dobrovoljno vatrogasno društvo Radoboj ove godine ima 
| razloga za veselje. Naime, njihova zgrada u protekli je nešto | 
više od 6 mjeseci bila pravo gradilište, a sada su radovi uspješ- 
| no privedeni kraju. Na samom kraju prošle godine zamijenjeno 
je krovište sa kvalitetnom toplinskom izolacijom, promijenjena 
| je stolarija u gornjem dijelu zgrade i postavljena je nadstrešnica 
pred ulaz, a ove godine u zgradu je uvedeno energetski efika- 
sno grijanje na pelete, zamijenjena je stolarija u donjem dijelu 
zgrade sa novim garažnim vratima te je postavljena toplinska 
| fasada. | 


“> zE = 3 ji < : 
| | ana mie K, : š 1 s 
Boja fasade je specifična za sve novoobnovljene objekte na područ- 
ju općine 


| Ovom investicijom značajno je povećana udobnost i prak- | 
tičnost u zgradi, pošto je tijekom zimskih mjeseci zgradu bilo 
iznimno teško zagrijati zbog loše stolarije i slabe izolacije. 
Osim toga, sada u garažu zgrade mogu ući 2 vatrogasna vozila 

| što sa starim garažnim vratima nije bilo moguće. Investicija je | 
stajala više od pola milijuna kuna, a veći dio sredstava osigura- 

| lo je ministarstvo gospodarstva kroz program Razvoj energet- | 
skog sustava za neprofitne organizacije. Kako ne bi bilo previše 
mirovanja u Radoboju, početkom lipnja otvoreno je novo gra- 

| dilište. Započeta je obnova stare upravne zgrade Općine koja 
će trajati cijelo ljeto, a po završetku radova stanovnike Rado- 
boja sigurno će najviše razveseliti otvaranje ljekarne u prize- | 
mlju zgrade. Tada se u zgradu vraćaju i djelatnici Jedinstvenog 

| upravnog odjela, a u zgradu će se preseliti sjedište Javne usta- | 
nove za upravljanje zaštićenim prirodnim vrijednostima na po- 

| dručju Krapinsko-zagorske županije. U obnovu zgrade ukupno 
će se uložiti gotovo 1,5 milijuna kuna koji su velikim dijelom 

osigurani iz državnog proračuna, a radove obavljaju poduzetni- | 

ci iz Radoboja. 


| Za uspomenu, jedna od posljednjih fotografija stare zgrade prije po- | 
četka radova $ 

Planovi za turistički razvoj Radotoja 


Kao i cijela Krapinsko-zagorska županija, Općina Radoboj 
bogata je turističkim adutima koji su se u prošlosti malo ili ni- 
malo valorizirali, a posjeduju velik potencijal. Stoga je kao je- 
dan od prioriteta budućeg razvoja Radoboja određen turizam 
kao djelatnost koja značajno utječe na mnoge druge gospo- 
darske grane. Prema tim odrednicama su uz projekte koji su već 
realizirani ili u realizaciji (uređenje staze ,Putevima orhideja“ na 
kojoj se mogu vidjeti 32 različite vrste orhideja od kojih su neke 
endemske, zatim Zavičajna zbirka kao interaktivni muzej čija bi 
prva faza trebala biti otvorena za dan Općine krajem listopada) 
određene i dvije zone koje će imati isključivo sportsko-turistič- 
ku namjenu. U prvom redu to je centar općine u neposrednoj 
blizini oko igrališta NK Radoboj te područje Vini vrha koje se 
nalazi u naselju Gorjani Sutinski. Na prostoru oko nogometnog 
igrališta planira se izgradnja i uređenje sportsko-rekreacijskog 
centra sa brojnim sadržajima, od nogometnog igrališta sa 
pravom odnosno umjetnom travom, teniskih terena, bazena, 
košarkaških i odbojkaških terena te adrenalinski park (karting 
staza) sa kamp odmorišem i pratećim ugostiteljsko uslužnim 
djelatnostima. Ukupna površina centra će biti oko 6,5 hektara, 
a već je pokrenuta izrada urbanističkog plana uređenja koji je 
temeljni dokument za ishođenje potrebne građevinske dozvo- 
le. Ovaj dokument, osim što je temelj za dobivanje dozvola, 
važan je i jer će se iz njega vidjeti najbolja varijanta za smještaj 
pojedinih objekata i komunalne infrastrukture unutar samog 
centra. Očekuje se da će izrada dokumenta potrajati na rujna 
nakon čega treba proću potrebne procedure te se usvajanje 
dokumenta sa definiranim izgledom centra očekuje krajem 
ove godine. Inače, Općina Radoboj je na okolnom području 
započela sa otkupom zemljišta, a kako je dobar dio zemljišta 
u vlasništvu Republike Hrvatske očekuje se dogovor sa DUDI- 
jem o dugoročnom pravu na korištenje tog zemljišta ili nekom 
drugom aranžmanu. 


Drugo područje koje se planira staviti u turističku na- 
mjenu jest Vini vrh koje se nalazi u naselju Gorjani Sutinski, na 
južnim padinama Strahinjčice sa prekrasnim pogledom prema 
jugu. Također se započelo i sa izradom urbanističkog plana ure- 
đenja za ovu lokaciju, a planirani opseg zone turističke namje- 
ne jest oko 1,4 hektara. Primarna namjena će biti ugostiteljsko 
turistička, sa planiranim apartmanima odnosno bungalovima 
za miran obiteljski odmor i bijeg od gradskog ubrzanog života 
na svježi zrak i prekrasno prirodno okruženje. 


L > 


Radoboj će u budućnosti dobiti i bazen 


hadohoj postao još sigurniji za pješake 


Početkom lipnja započeli su radovi na asfaltiranju nogostu- 
pa na području Radoboja. Prvo je asfaltirana dionica od naselja 
Mikši do naselja Kunšteki,a nakon toga je poduzeće COLAS koje 
je izvodilo radove mehanizaciju preselilo u Šemnicu na potez 
od Hare do područne škole. To praktično znači da je odsad mo- 
guće sigurno šetati od Jazvina skroz do Šemnice, odnosno po 
cijeloj trasi županijske ceste ZC 2122 u dužini od gotovo 7 km. 
Radovi su doduše nešto kasnili, no najbitnije je da su uspješno 
dovršeni te da će već od slijedeće školske godine učenici biti još 
sigurniji u prometu. Završetkom asfaltiranja na području opći- 
ne preostalo je izgraditi još nogostup od Vence do Lopatica koji 
vrlo zahtjevan, no vjerujemo kako će se u narednom razdoblju 
doći i do realizacije ovog projekta. 


Asfaltiranje u zaselku Kunšteki 


Asfaltiranje u zaselku Hara 


Zumba za najmlađe 


Društvo ,Naša djeca“ Radoboj u suradnji sa lincenciranom 
zumba fitness instruktoricom Marijanom Maček organizirao sat 
zumbe za djecu. Skupilo se 15-tak djece zajedno sa mamama. Ple- 
salo se u dvorani OŠ Side Košutić, Radoboj. Osnovnoškolci su izra- 
zili želju da Marijana konstantno ima treninge u Radoboju. Ovom 
prilikom se Društvo Naša djeca Radoboj zahvaljuje Marijani Ma- 
ček na doniranom satu za djecu. 


Sudeći prema raspoloženju, djeca su istinski uživala 


x$at vatrogastva 


Najbolji način za privlačenje novih članova su pokazne vježbe 


Savjet mladih Općine Radoboj organizirao je druženje naj- 
mlađih stanovnika općine sa vatrogascima. Druženje je počelo 
kod DVD-a Radoboj, gdje su se pridružile i mlade vatrogaskinje 
DVD-a Gornja Šemnica. Najzanimljiviji dio djeci svakako je bio 
odlazak vatrogasnim vozilom do nogometnog igrališta uz zvuk 
sirene. Na igralištu su ih vatrogasci DVD-a Radoboj upoznali sa 
važnim dijelovima koje svaki vatrogasni kamion treba imati. Po- 
zorno slušajući, otkrili su koliko toga jedan vatrogasac mora znati 
da bi pravodobno reagirao na intervenciju. 


Nakon naučenog, vatrogaskinje iz DVD-a Gornja Šemnica 
pokazale su im vježbu koja se mora obaviti u roku 13 sekundi. 
Također su i probali polijevati iz crijeva različite debljine da osjete 
koja je razlika u pritisku vode i koliko snažna osoba mora biti da 
bi mogla držati crijevo. Na kraju edukacije bilo je i mokrih majica, 
a za svako dijete Sonja Grobotek iz DVD-a Gornja Šemnica imala 
je slikovnicu za male vatrogasce. 

Savjet mladih Općine Radoboj zahvaljuje se na suradnji DVD-u 
Radoboj i DVD-u Gornja Šemnica uz nadu da su zainteresirali po- 
kojeg mališana da se uključi u njihovo društvo. 

PROSLAVA 680 GODINA 
ŽUPE PRESVETOG TROJSTVA 
RADOBOJ 


U nedjelju, 8. lipnja, na blagdan Duhova započele su 
Velike pučke misije u sklopu obilježavanja Zlatnog Jubileja 
župe Presvetog Trojstva Radoboj - 680 godina prvog pisa- 
nog spomena župe i imena Radoboj. 

Misije vode franjevci kapucini: fra Ante Kukavica i Ivan 
Markanović. 


Nedjeljni program kod župne crkve uveličali su člano- 
vi dječje školske zadruge: Radobojski guci i trpuci, članovi 
udruge Radobojska kubura i Verica Grgac recitalom kajkav- 
ske poezije. 

U ponedjeljak 9.lipnja. u 19 h u župnoj crkvi uz misu na 
kojoj je sudjelovao zbor Vrijeskice OŠ Side Košutić Radoboj, 
a misionari su imali susret s vjernicima u kojima su rasprav- 
ljali o značaju sakramenata za život vjernika. 


U utorak slavio se sakramenat pomirenja, u srijedu su u 
OŠ Side Košutić održane prigodne radionice s učenicima, a 
poslije susret s djecom. U četvrtak se slavilo Euharistiju pod 
obje prilike, a poslije se održao susret s mladima i druženje 
povodom rođendana našeg župnika Tomislava Novosela. 


U petak su se misionari u jutarnjim satima susreli s sta- 
rima i bolesnima koje su ispovijedali, a u večernjim satima 
klanjalo se misijskom križu. 


U subotu održan je turnir završnice u malom nogome- 
tu prvopričesnika Zagrebačke nadbiskupije i natjecanje 
udruga u kuhanju kotlovine, a u večernjim satima održano 
je euharistijsko slavlje na kojem su se blagoslovile svijeće i 
unosilo svjetlo u crkvu. 


U nedjelju, na blagdan Presvetog Trojstva održano je 
svečano euharistijsko slavlje kojem je prethodila svečana 
procesija udruga s područja župe. Misionari su po završet- 
ku mise blagoslovili sve nazočne, a posebice djecu koja su 
se okupila u velikom broju i čiji je osmijeh i radosno klica- 
nje tijekom euharistijskog obreda bio najljepši dio misija. 

Zahvaljujemo svima koji su pomogli i sudjelovali u obi- 
lježavanju zlatnog jubileja naše župe. 

Zahvaljujemo misionarima fra. Anti Kukavici i fra. Ivanu 
Markanoviću što su svojom prisutnošću, naviještanjem i 
svjedočenjem Radosne vijesti i jubavi našega Gospodina 
Isusa Krista uveličali ovaj veliki jubilej župe i osnažili naša 
srca snagom i ljubavlju prema Bogu i bližnjemu. (jj) 


Župnik Tomislav Novosel, misionari fra. Ante Kukavica i fra. Ivan 
Markanović 


Članovi DVD-a Radoboj u svečanim uniformama 


Mimohod udruga prošao je središtem općine 


Križna mimohodu nosio je zamjenik načelnika Stjepan Sirovec 

NASTUP RADOBOJSKIH MAŽORETKONJA NA 
SAMOBORFESTU 2014. 


Samoborske mažoretkinje su i ove godine organizirale 
međunarodni festival twirlinga i mažoretkinja SAMOBORfest 
2014., 8. lipnja u Sportskoj dvorani Samobor. Svi sudionici su 
bili djeca od predškolske do srednjoškolske dobi. Natjecatelji 
su bili raspoređeni po dobnim skupinama (dječja, kadetska, 
juniorska i seniorska), a najbolje plasirani osvojili su pehar 
i medalje. Sudjelovalo je 486 izvođača i to 18 klubova iz Re- 
publike Hrvatske i po 2 kluba iz Republike Slovenije i Češke. 
I Radobojske mažoretkinje su već šesti puta bile sudionice sa 
svojih 78 članica. Njihove skupine su bile najbrojnije i da su 
dobro odradile svoje koreografije pokazuju njihove osvojene 
Kole 


Mažoretkinje ponosno pronose ime Radoboja po Hrvatskoj 


Nastupale su u sljedećim kategorijama i osvojile medalje: 
Accessories solo kadeti ANAMARIJA KRLEŽA 
Tradicionalni mažoret ples SENIORKE 

Paradni mažoret ples KADETI BRONCA 

Paradni mažoret ples JUNIORI ZLATO 

Pomponi KADETI 

Pomponi JUNIORI BRONCA 

Pomponi seniori BRONCA 

Show dance - DJEČJA SKUPINA BRONCA 


Mažoretkinje, ove medalje su 
rezultat truda, redovitog vježba- 
nja i vaše ljubavi prema ovom 
sportu. 


Pohvala trenerici Sonji na 
dobrim koreografijama i strplje- 
nju, a i mladim trenericama Maji 
i Vidi koje su i ove godine uvjež- 
bavale Anamariju, koja je kao 
prava mala plesačica osvojila 
publiku. 

Seniorke i Juniorke su ove go- 
dine nastupile u punoj uniformi 
te se zahvaljujemo Općini Rado- 
boj na novim čizmama. 

Hvala roditeljima i svima koji 
su pomagali u realizaciji nastu- 
pa i onima koji su ih sa tribina 
podržavali pljeskom. 

voditeljica 
Dragica Pospiš 


ZAVRŠNI SUSRET POLAZNIKA 
VJERONAUGNIH SUSRETA 


Na kraju školske godine održan je i završni su- 
sret za svu djecu polaznike vjeronaučnih susrete. 


Uz šalu, pjesmu, igru i roštilj djeca su radosno 
obilježila završetak vjeronaučne godine. 


hatohojci su pravi talenti za glazhenu umjetnost 


Još jedna potvrda kako glazbenih talenata u Radoboju nikad 
ne nedostaje je Lovro Slukan (rođ. 1997. godine). Lovro je do prije 
dvije godine pohađao OŠ Side Košutić u Radoboju, te Osnovnu 
glazbenu školu u Krapini. Ove godine je u mjesecu svibnju kao 
učenik drugog razreda Srednje glazbene škole pri Školi za umjet- 
nost, dizajn, grafiku i odjeću Zabok kod mentora prof. Marka Bobi- 
čanca, nastupio u III kategoriji trube (rođeni 1997. godine i mlađi) 
na međunarodnom takmičenju Petar Konjović održanom u Be- 
ogradu i osvojio u vrlo jakoj međunarodnoj konkurenciji drugu 
nagradu. Navedeno takmičenje je od 2002. godine redovni član 
Europske unije glazbenih takmičenja za mlade EMCY (European 
Union of Music Competitions for Youth) sa središtem u Miinche- 
nu. Lovru se može viđati kako svira trubu u limenoj glazbi,,Mirna“ 
iz Radoboja te u Puhačkom orkestru grada Krapine. 

đanjima. Svečanosti su započele otvaranjem izložbe 

slika 20. lipnja u dvorani Vatrogasnog doma u Gor- 
njem Jesenju. U postavi izložbe su 24 slike s različitim motivima 
koje su nastale na likovnoj koloniji održanoj u mjesecu trav- 
nju. Otvarajući izložbu, načelnik Općine Ivan Maligec zahvalio 
je svim likovnjacima na njihovim slikama koje su izradili za tu 
prigodu, a za to je zaslužno Likovno društvo ,Ernest Tomaše- 
vić“ iz Krapine i njihov predsjednik Zlatko Kuhar. Zahvaljujući 
načelniku što je prepoznao vrijednost likovnog stvaralaštva i 
omogućio održavanje likovne kolonije u Jesenju, Zlatko Kuhar 
istaknuo je da je Općina Jesenje time dobila vrijedne slike koje 
će uljepšavati prostor u kojem se nalaze. Svečanost otvaranja 
izložbe pjesmom su popratile članice ženske vokalne skupine i 
muzičkog sastava AKUD-a ,Žensko kazalište“. Izložene slike bit 
će u stalnom postavu dvorane Vatrogasnog doma do likovne 
kolonije koja će se održati naredne godine. 


DDs: Općine i župe Jesenje obilježen je brojnim doga- 


Izložbu slika sa likovne kolonije Jesenje 2014. otvorili su načelnik Ivan 
Maligec i Zlatko Kuhar predsjednik likovnog društva Ernest Tomašević 
iz Krapine 


Povodom Dana općine najmlađi mještani Cerja dobili su 
lijepo uređen prostor opremljen novim spravama za igru. U 
prisutnosti većeg broja djece i njihovih roditelja, vijećnika Op- 
ćinskog vijeća i gostiju, igralište su svečano 23. lipnja otvorili 
načelnik Ivan Maligec i župnik Danijel Herceg. Za ovu prigodu 
načelnik Maligec istaknuo je kako je ovo četvrto igralište koje 
je Općina Jesenje izgradila: , Ovime pokazujemo da vodimo bri- 
gu o našim najmlađim sumještani, koje kroz razne programe 
pomažemo od rođenja pa sve do završetka njihova školovanja. 
Izgradnjom ovog igrališta djeci smo stvorili siguran prostor za 
igru i zabavu, zahvaljujem se svima koji su se uključili u izgrad- 
nju ovog dječjeg igrališta“ - završio je načelnik Maligec. Prili- 
kom blagoslova igrališta, župnik Danijel Herceg izrazio je želju 
da djeca igrajući se na ovom igralištu nađu mjesto za radost, 
prijateljstvo, druženje i zabavu. Radove na postavljanju sprava 
i ograde oko dječjeg igrališta svojim su dobrovoljnim radom 
izvodili sami mještani. Svima koji su se uključili, velika zahvala 
u ime najmlađih jer igralište će biti na njihovu radost i ponos, a 
oni to svakako zaslužuju. 


o. 


Dječje igralište su otvorili načelnik Ivan Maligec i župnik Danijel Herceg 


Posjetitelji u dvorani Doma kulture u Gornjem Jesenju mogli 
su uživati u dramskoj večeri koju je organiziralo AKUD ,Žensko 
kazalište“ Na ovogodišnjoj dramskoj večeri publiku su izvođe- 
njem predstava dobro nasmijali članice i članovi KUU ,Kome- 
dijaši“ iz Stažnjevca i Dramska sekcija ,Lepoglavski pušlek“ iz 
Lepoglave. ,Komedijaši“ su za ovu priliku izveli dvije komedije 
autora Ivice Kroga, koji nadahnuće za svoje tekstove dobiva iz 
života stažnjevečkog sela. Posjetitelji su mogli uživati i do suza 
se nasmijati sočnim pučkim dosjetkama i dogodovštinama sta- 
žnjevečkog Štijefa i Štefe. Interesantna je bila i predstava ,Život 
udovica“ autorice Štefice Bizek, koju su izvele članice i članovi 
dramske sekcije izLepoglave. Uz suvremenu tematiku, prikazu- 
jući život udovica koje nakon svoje životne tragedije u potrazi 
za novom ljubavi i srećom nailaze na još veće probleme, člani- 
ce dramske sekcije na specifičan način uprizoruju za gledatelje 
zanimljivu priču. | ova dramska večer pokazala je svu raskoš 
pučkog teatra počevši od samih tekstova, režije i glume koju 
izvode amateri, a svojim nastupima promoviraju jezik, način ži- 
vota i kulturu kraja iz kojeg dolaze. 


Predstava je zabavila brojnu publiku u dvorani 


Lijep glazbeni doživljaj posjetiteljima pružili su izvođači sad 
već treće po redu Ivanjske krijesnice u prepunoj sportskoj dvo- 
rani OŠ Jesenje. Pokazuje se da interes za ovu glazbenu večer 
koja se tradicionalno organizira povodom proslave Dana opći- 
ne i župe Jesenje svake godine raste. Dobrim dijelom za to su 
zaslužni izvođači koji dolaze kako bi pokazali svoja glazbena 
postignuća vjernoj publici koja je svakih njihov nastup nagradi- 
la velikim pljeskom. Uz već poznate izvođače i domaćine Pod- 
vinčane i Anamariju Klasić, žensku vokalnu skupinu AKUD-a 
»Žensko kazalište“ još su nastupili Rajko Suhodolčan, Nikolina 
Šoštarić, Mix band, Zagorski pajdaši, Zagorski bečari, Željko Ko- 
korić, Sotelija i Siniša Miklaužić te ŽVS Kirijales, nominirane za 
ovogodišnjeg Porina u kategoriji najboljeg albuma folklorne 
glazbe. Od mladih nada nastupili su Patricija Pek, Marin Horvat 
te kao najmlađi izvođači Dino i Karla Miklaužić koji su suvereno 
vladali pozornicom i svojim nastupom oduševili i osvojili srca 
posjetitelja koji su ih nagradili velikim pljeskom. I ove godine 
na Krijesnici je nastupila Snježana Šoštarko koja je kazivanjem 
stihova svojih pjesama ionako dobro raspoloženu publiku na- 
smijala do suza, te na samom početku članice dramske skupine 
AKUD-a izvodeći prigodni skeč. 

love je godine na Ivanjskoj krijesnici bila prepuna dvorana posjetitelja 
KULE 
Ivanjska krijesnica 


Jesenje 


Ivanjska krijesnica završila je zajedničkom izvedbom pjesme To vam 
je naše Jesenje 


U dvorani Doma kulture svečanoj sjednici Općinskog vijeća 
povodom Dana Općine Jesenje, prisustvovali su uz brojne go- 
ste i uzvanike zamjenik župana KZŽ-e Anđelko Ferek Jambrek, 
zastupnik u Hrvatskom saboru i gradonačelnik Lepoglave Ma- 
rijan Škvarić, gradonačelnik grada Krapine Zoran Gregurović i 
njegov zamjenik Drago Kozina, načelnici okolnih Općina i pred- 
stavnici društvenog i gospodarskog života. Sve prisutne ukrat- 
ko je pozdravio predsjednik Općinskog vijeća Ivan Galović, a 
načelnik Ivan Maligec u svojem se izlaganju ukratko osvrnuo 
na rezultate ostvarene u proteklom razdoblju: 


»Vođeni smo željom da u svim područjima život naših su- 
mještana učinimo kvalitetnijim i boljim, naravno u datim 
materijalnim okvirima. Mi koji tu živimo najbolje znamo koje 
su potrebe i prioriteti i kako ih ostvariti da bi nam svima bilo 
ugodnije i ljepše živjeti. Svjesni smo važnosti i potrebe izgrad- 
nje kvalitetne komunalne infrastrukture - cesta, vodoopskrbe, 
javne rasvjete i niskonaponske mreže, uređenja groblja, sana- 
cije klizišta. Za ovu prigodu izdvojio bih investiciju u Velikom 
Selu gdje ćemo izgraditi novu vodovodnu mrežu, kanalizaciju, 
proširiti i urediti cestu. Pred završetkom su radovi na uređenju 
dijela podrumskih prostorija u Domu kulture. 


Na posebnoj su nam brizi mladi pa smo otvorili novoopre- 
mljeno dječje igralište u Cerju. Briga o mladima očituje se kroz 
više programa: financijski pomažemo roditeljima za rođenje 
djeteta, sufinancira se boravak djece u dječjem vrtiću, mala 
škola, izvannastavne aktivnosti osnovnoškolaca. 

Za srednjoškolce osiguravamo pomoć u prijevozu i učenič- 
ke stipendije. Planirali smo i dodatnu pomoć roditeljima, nai- 
me osigurali smo sredstva za nabavu novih udžbenika za sve 


učenike naše osnovne škole u predstojećoj školskoj godini. 
Na stalnoj su nam brizi i naši mještani slabijeg imovnog stanja, 
umirovljenici i oni najstariji. 

U planovima za budućnost načelnik Maligec je istaknuo: 
Uskoro će započeti radovi na izgradnji vodospremnika u Gor- 
njem Jesenju, asfaltiranju nerazvrstanih cesta i sanaciji klizišta 
za koje su izabrani izvođači radova. 


Budućnost naše sredine vidimo u razvoju turizma i prate- 
ćih djelatnosti. Nastavili smo s razvojem projekta Lovne staze 
krapinskih neandertalaca. Nastavljamo i s projektom izgradnje 
bioenergane. Nastojimo financijski pratiti i rad naših udruga, na 
koje smo posebno ponosni jer se, zahvaljujući njima, o Jesenju 
govori i izvan granica naše domovine. 


Brojni uzvanici na svečanoj sjednici 


Čestitao je i dobitnicima općinskih priznanja, a ove godine 
dobili su ih: 

AKUD ,Žensko kazalište“ - za doprinos ugledu i promociji 
Općine Jesenje. AKUD ove godine obilježava 40.-u obljetnicu 
svoga djelovanja. U svojem radu njeguju izričaj, običaje i kultu- 
ru jesejanskog kraja te broje preko 650 nastupa u zemlji i ino- 
zemstvu. Entuzijazmom i velikim trudom svojih članova uvelike 
doprinose promoviranju Općine Jesenje, KZŽ-e i dragog nam 
kaja. 

Milka Maligec Štos - za dugogodišnji rad na promicanju i 
razvoju kulture i kulturne baštine te promociju Općine Jesenje. 
Milka Maligec Štos jedna je od osnivačica i dugogodišnja pred- 
sjednica AKUD-a,,Žensko kazalište“ Gornje Jesenje. 

U svojem radu u AKUD-u zaslužna je za razvoj kulture i nje- 
govanje kulturne baštine našeg kraja. U svojem radnom vijeku 
kao matičar u MZ Gornje Jesenje uvelike je zaslužna za društve- 
na događanja u Jesenju i šire. 


Marija Maligec - za doprinos razvoju kulturnog stvaralaštva, 

poglavito dramskog amaterizma dobiva kao dugogodišnja čla- 
nica AKUD-a “Žensko kazalište" od samih početaka njegovog 
djelovanja. Svojim aktivnim i kontinuiranim radom dugi niz go- 
dina i zalaganjem uvelike je zaslužna za razvoj kulture i kultur- 
nih događanja u Jesenju i šire. 
. Obrt ,Mario“, prijevoz, trgovina i ugostiteljstvo vl. Marija 
Šoštarića - za uspješno poslovanje i doprinos razvoju gospo- 
darstva Općine Jesenje. U djelatnosti koju obavlja, istaknuo se 
kao sposoban mladi poduzetnik koji uspješno posluje već 16 
godina. 


Josip Cvilko - za iznimno postignuće na sportskim natjeca- 
njima i promociju Općine Jesenje. Josip Cvilko kao član malo- 
nogometne ekipe Srednje škole Krapina sudjelovao je na mno- 
gim sportskim natjecanjima od kojih je najvažnije sudjelovanje 
na Svjetskom malonogometnom prvenstvu ove godine. Posti- 
gnutim rezultatima zaslužan je za promociju Općine Jesenje. 

Na kraju sjednice na postignutim rezultatima čestitali su sa- 
borski zastupnik Marijan Škvarić, gradonačelnik grada Krapine 
Zoran Gregurović i načelnik općine Petrovsko Ivan Šanjug. 

Euharistijsko sjećanje na sve žrtve 
Križnoga puta u Maceljskoj šumi 


Prvu nedjelju u lipnju obi- 
lježilo je okupljanje hodoča- 
snika iz Sjeverne Hrvatske na 
velikom euharistijskom sjeća- 
nju na sve žrtve križnog puta 
kod Crkve Muke Isusove u 
Maceljskoj šumi koje je pred- 
vodio biskup Mijo Gorski. Na 
misi se okupilo oko dvije ti- 
suće vjernika iz dvadesetak 
župa i velikog broja raznih 
udruga. Među okupljenima 
bili su i župljani iz Radoboja 
predvođeni župnikom T. No- 
voselom. 


Misno slavlje započelo je 
procesijom oko crkve. Kon- 
celebriralo je tridesetak sve- 
ćenika iz raznih župa širom 
Hrvatskog Zagorja. Također 
bio je prisutan i fra Miljenko 
Stojić, iz Širokog Brijega, vi- 
cepostulator postupka mu- 
čeništva Fra Lea Petrovića i 65 
subraće, čija su tri člana ubije- 
na u Maclju kod Lepe Bukve i 
pokopana u grobnici. Okupi- 
lo se i dosta mladeži iz ovog 
dijela Hrvatskog Zagorja, koji 
uče povijest uživo, sudjeluju- 
ći u misnom slavlju. 

U svojoj je propovijedi 
zagrebački pomoćni biskup 
Mijo Gorski istaknuo kako 
nije lako razumjeti istinu 


tog doba i mržnju kojom je 


ubijen toliki broj nedužnih. 
Također, dodao je, nije lako 
razumjeti ni činjenicu da se 
i danas šuti o tome, kada su 
žrtve odavno umrle, ali i nji- 
hovi ubojice. Istaknuo je da 
tko god u interesu ideologije 
krije istinu o zločinima i sam 
postaje zločinac. Biskup Gor- 
ski poručio je i kako su vjer- 
nici dužni izgrađivati društvo 
koje će nadići sve ono što 
ga razdvaja, pozivajući se na 
riječi zagrebačkog nadbisku- 
pa kardinala Franje Kuharića 
iz 1991. godine, izrečene na 
tom istom mjestu.,Vjernici ne 
smiju odlaziti s ovog tragič- 
nog mjesta s ljutnjom i mr- 
žnjom, već spremni oprostiti i 
pružiti ruku pomirenja onima 
koji su to spremni prihvatiti“, 
poručio je mons. Gorski. 

Sjećanje na žrtve Križnoga 
puta započelo je s molitvom 
koju je za maceljske žrtve na- 
pisao fra Bonaventura Duda. 
Molitvu je naizmjence pred- 
vodilo nekoliko svećenika, a 
na grobnici u kojoj je poko- 
pano 1163 žrtava, od kojih je 
bio i 21 svećenik, franjevac i 
bogoslov, molitvu je zaključio 
novi provincijal Franjevačke 
provincije Cirila i Metoda fra 
lija Vrdoljak.(jj) 


 Tijelovska 
' Irocegija 
1 

Radoboju 


Povodom 
svetkovine 
Tijelova u župi 
Presvetog Trojstva 
Radoboj održano 
je svečano 
euharistijsko 
slavlje i Tijelovska 
procesija kroz 
mjesto u kojoj 
su sudjelovali 
okupljeni župljani. 


Stjepan Sirovec križ * 
| je nosio i na Blagdan 
Tijelova 


M 


NAJAVA ŽUPNIH HODOČAŠĆA 
ŽUPE RADOBOJ 


1. MARIJA BISTRICA - MAJKA BOŽJA BISTRIČKA - 
5.8.2014. u 6.30 sati 


- cijena autobusa 40 kn 
- pješaci polazak 04.08.2014 u 22 sata 


2.TRSAT - MAJKA BOŽJA TRSATSKA - 
CRIKVENICA - 9.8.2014. u 5.00 sati 


- cijena autobusa 80 kn 
3. LUDBREG — 06.09.2014 u 5.30 sati 
- cijena autobusa 60 kn 
4. MARIAZELL — 11.10.2014. u 4.00 sati 
- cijena 200 kuna ili 25 eura 
- u cijenu uračunat zajednički obrok 


Prijave se primaju u crkvi, a plaća se u autobusu na dan 
polaska. Pozivamo Vas da u što većem broju hodočastimo i 
živo svjedočimo zajedništvo i svoju vjeru te njegujemo naše 
dobre stare kršćanske hodočasničke običaje. 


Svečana sveta misa povolom dlana Općine 


Paljenjem Ivanjskog krijesa 
i pucnjevima kubura u predve- 
čerje 23. lipnja, nagoviješten 
je dolazak blagdana sv. Ivana 
Krstitelja, zaštitnika općine i 
župe Jesenje. Nakon molitve i 
blagoslova krijesa, procesija s 
likom ovog sveca kojeg su ove 
godine nosili kuburaši, zapu- 
tila se u župnu crkvu gdje je 
župnik Danijel Herceg služio 
večernju misu. 

U nedjelju 22. lipnja sve- 
tom misom proslavljen je 
blagdan nebeskog zaštitnika 
župe i općine Jesenje. Misu je 
predvodio vlč. Zarko Pavlović, 
župnik župe Miholjanec iz Po- 
dravine. Uz domaćeg župnika 
Danijela Hercega, koncelebri- 


rali su Neven Blažun, župnik 
iz Bednje, Dragutin Šimek, iz 
Višnjice i Josip Jagarčec iz župe 
Klenovnik. Na misnom slavlju 
sudjelovali su predstavnici po- 
litičkog života, mnoštvo doma- 
ćih te vjernika susjednih župa i 
članovi ovdašnjih udruga. Go- 
voreći u propovijedi o liku sv. 
Ivana Krstitelja, vlč. Pavlović je 
istaknuo kako je sv. Ivan Krsti- 
telj bio veliki i neustrašivi sve- 
tac koji je svojim djelovanjem, 
rječitim i oštrim istupima bez 
imalo straha naviještao dolazak 
Spasitelja. Stoga on može biti 
uzor vjernicima u današnjem 
vremenu koje je puno neizvje- 
snosti i straha za budućnost te 
se njemu kao nebeskom zaštit- 


niku moramo moliti za pomoć i 

zaštitu u ovim vremenima. Lik 

Ivana Krstitelja treba nam biti 

primjer hrabrosti i nastojanja 

da se bez straha suočimo sa ži- 

votnim nedaćama i puni vjere 
m7 — h 


7 | 
| 


ll 


gledamo u budućnost, rekao je 
vIč. Pavlović. Nakon mise, čla- 
novi udruge vinogradara Sveti 
Martin pripremili su okrjepu za 
okupljene. 


e 


Svečanu misu povodom blagdanafsv;Ivana Krstitelja 


predvodio je\vič. Žarko Pavlović 

U Radoboju je povodom 
10 godina djelovanja udruge 
vinogradara i vinara ,Radoboj- 
ski pajdaši“ održana svečana 
sjednica. Na sjednici su sudje- 
lovali i gosti, članovi udruge vi- 
nogradara i voćara ,Sveti Juraj 
Jurešak“, udruga vinogradara i 
vinara ,Lucen“ Mihovljan, Zlat- 
ko Kauran iz Sladkog Vrha iz 
Slovenije te župnik Tomislav 
Novosel, “načelnik Anđelko 
Topolovec i njegov zamjenik 
Stjepan Sirovec. Na početku 
sjednice prisutni su se prisjetili 
pokojnih članova udruge te im 
je odana minuta šutnje. Nakon 
toga, nazočnima se obratio 
Vinko Rihtar koji je informacije 
iz svoje neiscrpne bilježnice o 
povijesti Radoboja još jednom 
podijelio sa prisutnima. U na- 
stavku možete pročitati njegov 
tekst. 


Udruga je dostojno proslavila 10. godišnjicu uspješnog rada 


Deset godina u usporedbi 
sa 12 milijuna godina ne znači 
ništa, ali u našem radobojskom 
slučaju ta astronomska raz- 
doblja imaju neku poveznicu. 
Znanstveni svijet koji se bavi 
istraživanjima na području vi- 
nogradarstva ima nepobitan 
dokaz da na prostorima današ- 
nje Općine Radoboj još prije 12 
milijuna godina rasla vinova 
loza. Dokaz za to su okamenje- 
ni listovi pronađeni u slojevi- 
ma radobojskog lapora. Taj je 
fosilni dokaz rasta vinove loze 
na ovim prostorima poznat 
pod latinskim nazivom «Ciprus 
Radoboensis». Nema pisanih 
ni drugih zapisa od kada se 
na radobojskom području uz- 
gaja vinova loza, ali možemo 
pretpostaviti da su se rimski 
legionari prije dvije tisuće go- 
dina gradeći Rimsku cestu od 
Krapine preko Radoboja prema 
Varaždinu i Ptuju krijepili do- 
maćom radobojskom vinskom 
kapljicom. Ostavimo po strani 
nagađanja jer imamo dokaze 
da se vinova loza na našem 
području uzgajala odavno i da 
su naši vinogradari bili poznati 
i van Zagorja. Jedan od najsta- 
rijih poznatih zapisa o radoboj- 
skim vinogradarima i vinarima 
potječe iz 1900. godine. Tada 
je, naime, u Varaždinu održana 
izložba grožđa i voća županije 
Varaždinske i Slovenije te kra- 
ljevskog grada Varaždina, otvo- 
rena u rujnu spomenute 1900., 


a među izlagačima se spomi- 
nju: Stjepan Košutić, Franjo, 
Josip i Mirko Miljan te Milivoj 
i Stjepan Sirovec iz Radoboja. 
Slijedi 1904. godina kada je u 
Krapini organiziran i održan 
vinski sajam, a među članovi- 
ma organizacijskog odbora bio 
je i August Košutić iz Radoboja. 

Od 23. do 29. lipnja 1994. 
godine u Zagrebu se održava 
nacionalna izložba vina na kojoj 
Uz vinare iz Hrvatske, Slovačke, 
Mađarske i Novog Zelanda su- 
djeluje i sadašnji pajdaš Dragu- 
tin Kiseljak, koji za izloženi uzo- 
rak vina rajnski rizling dobiva 
zlatnu medalju. 

Upravo je od obitelji Kise- 
ljak ponikla ideja da se u Rado- 
boju s ciljem unapređenja vi- 
nogradarstva i vinarstva osnuje 
Udruga vinogradara i vinara. 
Inicijativi se pridružuju Mari- 


jan Dunaj, Anđelko Topolovec, 
Goran i Vinko Rihtar. Formiran 
je inicijativni odbor na čijem 
je čelu Marijan Dunaj koji za 
27. lipnja 2004. godine saziva 
osnivačku skupštinu. Uz nazoč- 
nost trideset i dva člana usvaja 
se Statut i program djelovanja 
i Udruga vinogradara i vinara 
«Radobojski pajdaši» počinje 
sa radom. Članovi Udruge u 
trenutku osnivanja bili su: Ma- 
rijan Macan, Vladimir _Dunaj, 
Stjepan Sajko, Viktor Pohižek, 
Stjepan Poljak, Vjekoslav Tu- 
šek, Vjekoslav Salković, Marijan 
Dunaj, Vinko Rihtar, Dragutin 
Grobotek, Goram Rihtar, Boris 
Ivaković, Stjepan Košutić, Dra- 
gutin Kiseljak, Barbara Preseč- 
ki, Mijo Jurinjak, Slavko Švaljek, 
Ivan Tušek, Andrija Kogaj, Alojz 
Kovačić, Franjo Tušek sin Mije, 
Andrija Kiseljak, Marijan Topo- 
lovec, Franjo Tušek, Janko Ora- 
ić, Davor Kiseljak, August Tušek, 
Anđelko Topolovec, Josip Ma- 
logorski, Željko Sajko, August 
Tušek i Stanko Cerovečki. Uz 
donošenje statuta i programa 
djelovanja na osnivačkoj skup- 
štini je za predsjednika izabran 
Dragutin Kiseljak, za potpred- 
sjednika Marijan Dunaj, za taj- 
nika Barbara Presečki, a za čla- 
nove Upravnog odbora: Alojz 
Kovačić, Mijo Jurinjak, Slavko 
Salković, Stanko Cerovečki i 
Marijan Macan. 

Novoosnovana udruga 
predvođena predsjednikom i 


Dobitnici zlatnih medalja za 2014. godinu 


članovima Upravnog odbora 
krenula je u realizaciju zacrta- 
nih programa. Organiziraju se 
predavanja za članove udruge, 
kreće se u obilježavanje tradi- 
cionalnih vinogradarskih i vi- 
narskih blagdana, Vincekovog, 
Sv. Martina, a s vremenom se 
uvodi i tradicija podizanja klo- 
potca u vinogradu nekog od 
članova. 

Zahvaljujući — angažiranju 
stručnjaka iz oblasti vinogra- 
darstva i vinarstva, poznatog 
ali nažalost danas pokojnog, 
enologa dr. Gerharda Šuberta, 
agronomki Jasminki Šaško i 
Barbari Presečki članovi udru- 
ge vinogradara i vinara «Ra- 
dobojski pajdaši» čine velike 
zaokrete u proizvodnji grožđa i 
vina. Podižu se novi nasadi vi- 
nove loze i primjenjuju se nove 
metode njegovanja i čuvanja 
vina. Iz godine u godinu rado- 
bojska vina na ocjenjivanjima 
osvajaju sve veći broj zlatnih i 
srebrnih medalja, a sve se više 
smanjuju broj vina koja ne za- 
dovoljavaju minimalne uvjete 
za konzumiranje. Uz nastojanja 
da se proizvodi što kvalitetnije 
grožđe i vino Udruga zahvalju- 
jući pomoći Općine Radoboj, 
Krapinsko-zagorske županije 
i Ministarstva poljoprivrede 
nabavlja opremu koja koristi 
članovima Udruge u proizvod- 
nji grožđa i vina. Nabavljena 
je tako meteorološka kućica u 
kojoj se bilježe količine obori- 
na, temperatura zraka i zemlje 
radi pravovemenih savjeta o 
zaštiti vinograda od bolesti. 
Radi lakše obrade vinograda 


kupljen je malčer, a za njego- 
vanje vina filter. Organizacijom 
izleta članova udruge na druga 
vinogradarska područja stjeca- 
na su nova saznanja i iskustva 
pa su tako radobojski vinogra- 
dari i vinari obišli vinogradaska 
područja Zumberka i Plješivice, 
Kašine, Slavonije i Slovenije, a 
bili su i u Austriji. Sve je to do- 
prinijelo poboljšanju kvaliteti 
radobojskih vina. Na ocjenjiva- 
nju kvalitete vina kako na razini 
Udruge tako i na brojnim dru- 
gim izložbama, od Bedekovći- 
ne i Zeline do Vinovite vina iz 
radobojskog kraja osvajala su 
zapažena priznanja, a posebno 
je priznanje dobilo vino char- 
donnay s geografskim porije- 
klom obiteljskog gospodarstva 
Rihtar 2013. godine na izložbi u 
Londonu. 

Udruga je zahvaljujući 
uspješnom djelovanju iz godi- 
ne u godinu okupljala sve više 
članova tako da je u jednom 
razdoblju brojala oko 130 čla- 
nova iz općine Radoboj, grada 
Krapine i općine Mihovljan. 

Uz zahvalu svima koji su 
svih proteklih godina zdušno 
pomagali i financirali rad Udru- 
ge može se zaključiti da je iza 
Udruge deset uspješnih godina 
i da se s ponosom može tvrdi- 
ti da je dan značajan doprinos 
poboljšanju kvalitete zagorskih 
vina i da Udruzi predstoje zna- 
čajni napori na planu prilagod- 
be propisima Europske unije 
ukoliko želimo iz oblasti hobi- 
sta prijeći u kategoriju proizvo- 
đača vina za tržište. 


l Predsjednik Anđelko Gotlin sa novom za- 
stavom Udruge 

NOVOSTI IZ OŠ SIDE KOŠUTIĆ RADOBOJ 


* NAGRADA 


16! NAGRADA 
SIDE KOŠUTIĆ 


SIDE KOSVTIC 


17. svibnja u OŠ Side Košutić Radoboj održana je 16. Nagrada 
Side Košutić. Završetak je to manifestacije Dani Side Košutić koji su 
se odvijali od 12. — 17. svibnja 2014. 


U sklopu manifestacije održane su radionice Čitajmo i pjevaj- 
mo stihove Side Košutić, radionica uz Međunarodni dan obitelji 
i radionica Slikajmo i pjevajmo stihove Side Košutić. Prostor za- 
vršne svečanosti krasili su uradci - slike polaznika radionice koju 
zajednički provodi Osnovna škola Side Košutić Radoboj i Društvo 
za pomoć mentalno retardiranim osobama Krapina uz vodstvo i 
zalaganje gđe. Jasne Vukoja iz Krapine. 


Na svečanosti dodjele nagrada okupili su se nagrađeni uče- 
nici i njihovi mentori kao i učenici čiji su radovi izabrani za javno 
izvođenje. Na natječaj je pristiglo 286 radova iz 29 osnovnih škola 
diljem Lijepe Naše. Povjerenstvo u sastavu: Stjepan Lice, književ- 
nik, Mirko Ivanjek, prof. i književnik, Ančica Ivanjek, prof. i Narcisa 
Brezinščak ocjenjivali su prispjele radove. Osvrt na stvaralaštvo 
Side Košutić i značaj zavičaja te radova poslanih na 16. nagradu 
dala je prof. Nada Babić, bivša savjetnica za hrvatski jezik pri Mini- 
starstvu znanosti, obrazovanja i sporta. Treću nagradu dijele Sara 
Ćirkić, 3.b iz OŠ “Turnić“ Rijeka s radom “Školjka", Mateja Lisak, 8.c 
iz OŠ Marije Bistrica radom “Izbačeni“te Dominik Kiseljak, 7.b iz OŠ 
Side Košutić Radoboj s radom “Radoboj zanavek“. Drugu nagradu 
osvojila je Patricija Lukić, 6.b iz OŠ Ivana Perkova Šenkovec s ra- 
dom “Čirišja“ a prva je nagrada pripala Mariji Krilanović, 7.r iz OŠ 
Cavtat za rad “Vežilice“ Veoma lijepi kulturno umjetnički program 
u kojem su sudjelovali Pjevački zbor Vrijeskice i učenici — gosti koji 
su interpretirali svoje radove uspješno je vodila prof. Dubravka Ha- 
bjanec. Priznanja i nagrade dodijeljene su učenicima, mentorima 
i školama. 


Susret i druženje i ove su godine protekli u znaku lijepih riječi i 
promicanja Sidinog života i djela. Jasenka Marmilić 


Priprema i uređuje: Jasenka Marmilić 


DAN RUDARA 


Ove godine povodom 
Dana rudara u našoj školi 
su se održale 3 radionice 
koje su snimane u surad- 
nji s Muzejima Hrvatskog 
zagorja. 

Radionice su se 
održavale u učionicama, 
a trajale su od 17% do 
19%h. Radionica keramič- 
ke grupe prikazivala je 
kako nastaje keramički 
proizvod (u ovom slučaju 
tema je bila rudarstvo pa 
su se izrađivali proizvodi 
potrebni za rudarstvo) 
ovim slijedom: mode- 
liranje, sušenje, obrada 
pečene gline, oslikavanje keramike, glaziranje. 


Ostale dvije radionice bile su radionice hrvatskog jezika koje 
su vodile učiteljice Ivana Frajzman i učiteljica Martina Martinjak 
te radionica koju je vodila učiteljica kemije Sanja Dunaj. Svaka 
radionica je snimana a zatim su slijedile recitacije učenika. Jedan 
od recitatora bio je učenik sedmog razreda, Dominik Kiseljak, koji 
je recitirao“ Radoboj zanavek“. Učenik Kristijan Halužan rekao je 
ponešto o povijesti rudarstva i školstva u Radoboju. Učenici 1.a 
razreda predstavili su se malim plesom o tome kako rudari rade 
te smo svi naučili jednu zanimljivu legendu o rudarstvu. 


Ideja za obilježavanje Dana rudara je stvarno odlična i svatko 
je nešto mogao naučiti na zabavan način. | sama sam prisustvo- 
vala radionici keramičke grupe, pratila ostale radionice, zabavila 
se i nešto naučila. Laura Ranogajec 


Za tom starom poslovicom poveli su se u Ž 


U zdravom tijelu zdrav duh 
petak 30. svibnja učenici naše škole i 
obilježili Dan sporta. Sudjelovali su svi, od najmlađih do 
najstarijih i pokazali vještine u raznim sportovima. Učenici 
nižih razreda natjecali su se u raznim štafetama. Učenici 
petog razreda opredijelili su se za igru graničara. 6.a i 6.b također 
su izmjerili snage u toj popularnoj sportskoj igri. Dječaci 7.a i 7.b 
razreda držali su se tipičnog muškog sporta, nogometa, kao i dječaci 
8.2 8.b razreda. Djevojčice sedmog i osmog razreda bavile su se za 
aerobikom i igrale košarku. Učitelji su se prema osobnim afinitetima 
opredijelili za vođenje sportskih aktivnosti. 
Kraj tjedna proveli smo u ugodnom druženju i još jednom uka- 
zali učenicima važnost redovitog bavljenja sportom. Petra Vrhovec 


Sigurnost i mobilnost za sve 


Zahvalnicu za potporu i sudjelova- 
nje u programu ,Sigurnost i mobilnost 
za sve“ dobila je učenica 8.b razreda 
Dora Dolski pod vodstvom učiteljice in- 
formatike Ivanke Švaljek. Učenica je na 
natječaju sudjelovala likovnim i multi- 
medijalnim radom. Cilj je bio poticanje, 


razvijanje, jačanje, podučavanje i učenje 
o sigurnosti u prometu i održive mobil- 
nosti, prepoznavanje opasnih i proble- 
matičnih situacija u prometu te podi- 
zanje svijesti o sigurnom i odgovornom 
ponašanju u prometu među mladima. 
Čestitke na sudjelovanju! Učiteljica 
informatike, Ivanka Švaljek 


Posjet veterana specijalne policije Domovinskog rata Barun 


Na poziv ravnateljice Milene Veseljak i učiteljice povijesti Ivane Hazulin u po- 
nedjeljak 19. svibnja učenici osmih razreda su prisustvovali predavanju Radmila 
Pavalića-Parge iz udruge veterana specijalne policije Domovinskog rata “Barun'. 

Kako bi učenici upotpunili svoje znanje o gradivu kojeg obrađuju u petom 
mjesecu slušali su predavanje o Domovinskom ratu u sklopu projekta “Promicanje 
istine o Domovinskom ratu u osnovnim i srednjim školama Krapinsko-zagorske 
županije“ Predavanje je trajalo dva školska sata (za dva osma razreda), a cilj 
predavanja bio je zainteresirati učenike za samostalno istraživanje novije hrvat- 
ske povijesti, poglavito iz razdoblja Domovinskog rata. Branitelji su ujedno ovim 
putem pozvali učenike da se uključe kroz svoje radove (literarne, likovne i kreativ- 
ne-plakat) u projekt na temu Domovinskog rata te su za najboljih devet pristiglih 
radova osigurali i nagrade. Ivana Hazulin 


Završna 
priredba 
osmaša 


Stigao je i 
taj dan. Većina 
školaraca vese- 
lila se zadnjem 
danu škole, no 
ne i osmaši. Bio 
je to dan njihova 
rastanka. 

Kako bi se pošteno oprostili od svojih kolega, učitelja i svih onih koji su obilje- 
žili njihovo osnovnoškolsko obrazovanje, priredili su kratku priredbu. Kroz program 
su nas vodili Helena Haldek i Tomislav Sajko, već dobro poznati duo voditelja. 8.a 
razred pripremio je prezentaciju o zajedničkih osam godina koja je izazvala i poko- 
ju suzu. Nikolina Ferk i Tatjana Kozina iz 8.b pročitale su svoj osvrt na školovanje, a 
nakon njih uslijedio je video koji je pripremio njihov razred. Za kraj je Lucia Kiseljak 
otpjevala pjesmu grupe S.A.R.S.,Lutka“. 

Zahvalili bismo se svima što su ove godine učinili tako posebnima. Zauvijek 
ćete ostati u našim sjećanjima. Jelena Sajko 

NOVOSTI IZ OŠ JESENJE 
Važna obavijest roditeljima učenika od 1.-6. razrera 


Osnovna škola Gornje Jesenje dostavila je Popis odabranih i odobrenih 
udžbenika kao i cijenu kompleta za svaki razred u Općinu Jesenje. Općina Je- 
senje je donijela odluku o sufinanciranju istih za sve učenike OŠ Gornje Jesenje 
u šk.god. 2014./2015. Takvi obavezni udžbenici i radni udžbenici trebali bi biti 
dostavljeni u školu, nakon što Općina Jesenje dogovori dobavljača za iste. 0 
tome ćete biti pravodobno informirani putem mrežne stranice škole. 


Uškoliće roditelji preuzeti komplete na početku školske godine pre- 
ma popisu, o čemu će pravovremeno biti obaviješteni putem mrežne stranice 
škole. Za navedene komplete, roditelji će potpisati izjavu o čuvanju i neuništa- 
vanju, kako bi knjige mogle služiti i slijedećim generacijama, jer one su ustvari 
vlasništvo Općine, a čuvat će se u školi. Napominjem da se u kompletima ne 
nalaze potrošni materijali poput radnih listića i slična dodatna i dopunska na- 
stavna sredstva, jer nabavljanje istih dogovaraju predmetni učitelji te roditelji 
i razrednici. 

Uimeškole iroditeljazahvaljujem na razumijevanju Općine Jesenjei 
vjerujemdajetohvalevrijedandoprinoskućnombudžeturoditelja.Ravnateljica: 
Ljerka Malogorski Dragoslavić 


Priprema i uređuje: Erika Tušek Vrhovec 


Prezentacija programa OGŠ pri OŠ Augusta Cesarca Krapina 


Dana 27.5.2014. u Osnovnoj školi Gornje Jesenje održana je prezentacija 
programa Osnovne glazbene škole pri OŠ Augusta Cesarca, Krapina. Učenicima 
od 1. do 3.razreda o radu i učenju u glazbenoj školi pri OŠ Augusta Cesarca, 
Krapina pričali su učenici i učitelji glazbene škole. Predstavili su neke instru- 
mente na kojima se tamo može naučiti svirati: harmoniku, saksofon, violinu i 


klarinet. Naši učenicima se to jako svidjelo. Tino Janžek, 7.r 


Više od 100000 posjeta našoj web-stranici! 


0d29.03.2012., dana kada je započelo s brojanjem posjeta našoj web-stranici, 
u nedjelju 08.06.2014. nakon 801 dana, broj posjeta prešao je 100 tisuća. Dakle, 
prosječno našu web-stranicu dnevno posjeti 125 posjetitelja što je izuzetno dobra 
posjećenost neke školske mrežne stranice! 


Zahvaljujemo svima što nas prate! 


OSMAŠI - OPROŠTAJ GENERACIJE OD ŠKOLOVANJA BET GORNJE JEGENJE 5 ao 


Od školovanja u OŠ Gornje Jesenje 
oprašta se generacija 99./2000. odno- 
sno 8.razred u šk. godini 2013./2014. Na 
završnoj školskoj svečanosti 13.lipnja 
2013. učenici 8.r priredili su završnu 
točku kao službeni oproštaj od školo- 
vanja u OŠ Gornje Jesenje. Njih 18 će 
od jeseni grijati klupe srednjih škola na 
bližem području Zupanije. Nadamo se 
da će im školovanje u našoj školi buditi 
lijepe uspomene i sjećanja. ii 


*& 


0, maloj školi“ unutar velike škole 


Usporedno s redovitom na- 
stavom, u našoj školi održavao 
se program predškole za djecu 
s područja Općine Jesenje. O 
samom programu i aktivno- 
stima mali pregled je sastavila 
odgojiteljica Tea Štrok, koji mo- 
žete pročitati u nastavku! 

Program predškole, popu- 
larno zvan i ,Mala škola“ na- 
mijenjen je djeci u godini pred 
školu, a koja nisu obuhvaćena 


redovitim programom predš- 
kolskog odgoja u dječjem vr- 
tiću. lako je primarni cilj pro- 
grama predškole priprema za 
školu, program daje puno više 
svakom pojedinom djetetu. 
Osim razvijanja vještina neop- 
hodnih za uspjeh u školi, poput 
grafomotorike, predčitalačkih i 
predmatematičkih vještina, ve- 
liki naglasak se stavlja na razvi- 
janje socijalnih i emocionalnih 


vještina. 

Program predškole u peda- 
goškoj godini 2013./2014. na 
području Gornjeg Jesenja bro- 
jio je desetero djece (od toga 
5 djevojčica i 5 dječaka ). Djeca 
su pokazala veliki interes za sve 
aktivnosti koje im je odgojitelji- 
ca pripremila. Većina djece već 
je od početka programa po- 
sjedovala dobra predznanja u 
predznalačkim vještinama. Tije- 
kom pedagoške godine zabav- 
ljali smo se uz razne pjesmice, 
recitacije i igrokaze. Jedan mali 


dio toga predstavljen je rodite- 
ljima na završnoj priredbi. 

. Voditeljica programa je Tea 
Štrok. Po struci je odgojitelj 
predškolske djece, a trenut- 
no je zaposlena kao voditelji- 
ca programa predškole na tri 
područja: u Gornjem Jesenju, 
Krapini i Donjoj Šemnici. Posao 
odgojitelja je izuzetno odgo- 
voran,ali i zanimljiv jer su djeca 
spontana i iskrena. Najljepše u 
mom poslu je vidjeti nasmijana 
i zadovoljna dječja lica. 


Ponis odlikaša OŠ Gornje Jesenje na kraju šk. godine 2013./2014. 


2 Meka šioiska s svečanost. + 


Kao što je to tradicionalno, za- 


1. razred 

Hrvoje Habjanec, 1.r 
Marina Jagušić, 1.r 
David Janžek, 1.r 
Vedran Malogorski, 1.r 


3. razred 

Melani Draganić, 3.r 
Ana Janžek, 3.r 

Lea Šoštarić, 3.r 


6. razred 

Karlo Košanski, 6.r 
Julijana Jedvaj, 6.r 
Karlo Ravenski, 6.r 


svojim nastupima predstavili su se 


dnji nastavni dan 13.06.2014. odr- 
žana je završna školska svečanost 
kojoj su uz načelnika Općine Jese- 
nje Ivana Maligeca nazočili brojni 
roditelji, bivši učenici te mještani 
naše općine. U zanimljivom kul- 
turno-umjetničkom programu 


pjevački zbor i tamburaši, dram- 
sko-recitatorska skupina te plesna 
skupina. Nastupili su i solisti te 
naši učenici - polaznici osnovnih 
glazbenih škola. Na kraju su se od 
školovanja u OŠ oprostili učenici 
8.razreda. 


Lara Obadić, 1.r 4. razred 7. razred 
Laura Ranogajec, 1.r_ Branko Artić, 4.r David Gašparić, 7.r 
Jelena Sitar, 1.r Matija Jagušić, 4.r 
Viktorija Vrbanić, 1.r_ Ivan Janžek, 4.r 8. razred 

Ana Klasić, 4.r Anamarija Cvrtila, 8.r 
2. razred Petar Malogorski, 4.r._ Ivana Galović, 8.r 
Anđelina Jedvaj, 2.r Antonio Habjanec, 8.r 
Oliver Katalenić, 2.r 5. razred Ivana Janžek, 8.r 


Lorena Kišić, 2.r 
Adrian Klasić, 2.r 
Dora Klasić, 2.r 
Roko Kranjčec, 2.r 
Mateo Osredečki, 2.r 


Dorotea Artić, 5.r 
Diana Draganić, 5.r 
Iva Fučkar, 5.r 
Melani Jurajić, 5.r 


Jurica Klasić, 8.r 
Nikola Klasić, 8.r 
Silvija Kučko, 8.r 

ZAVRŠNICA TURNIRA PRVOPRIČESNIKA ZAGREBAČKE NADBISKUPIJE U NOGOMETU 


Kroz pastoralnu godinu 
2013./2014. održavali su se du- 
hovno-sportski — (nogometni) 
susreti prvopričesnika u Kar- 
lovcu, Velikoj Gorici, Brdovcu, 
Krapini i Zagrebu, te su se po- 
bjednici iz tih turnira našli na 
završnici u Radoboju kako bi 
dobili konačnog pobjednika 
Zagrebačke nadbiskupije. 


Svi sudionici ovog završnog 
susreta našli su se u jutarnjim 
satima u Svetištu Majke Božje 
Jeruzalemske na Trškom Vrhu, 
gdje ih je primio dekan i žu- 
pnik župe sv. Nikole u Krapini 
prečasni Tomislav Šestak. Preč. 
Šestak ugostio je sudionike 
ovog turnira, njihove roditelje 
i sve one koji su bili u pratnji, 
te ih upoznao sa poviješću te 
prelijepe proštenjarske Crkve, 
te nakon duhovnog nagovora 
blagoslovio sve prisutne i zaže- 
lio svima obilje Božjeg blago- 
slova i naravno sportske sreće. 
Također je pozvao sve one koje 
ponovno dođu u Krapinu da 


opet posjete ovo prelijepo zda- 
nje na Trškom Vrhu. 

Nakon toga, u Radoboju ih 
je dočekao župnik župe Pre- 
svetog Trojstva Tomislav Novo- 
sel koja slavi 680 godina svog 
postojanja. Domaći župnik vlč. 
Novosel i voditelj ekipe doma- 
ćina Janko Jambrek u suradnji 
sa NK Radoboj i Općinom orga- 
nizirali su taj susret na najvišem 
organizacijskom nivou. Vodite- 
lji župnih ekipa su se dogovorili 
kojim će sistemom igrati i tur- 
nir je počeo. Vidjelo se da ovdje 
ima talentiranih igrača, a vjeru- 
jemo i budućih reprezentativa- 
ca. Turnir je bio do kraja napet, 
a epitet pobjednika su odnijeli 
prvopričesnici župe sv. Marka 
Križevčanina iz Zagreba koji su 
u finalu tijesno pobijedili prija- 
telje iz Zaprešića (župa Kraljica 
Apostola). 

Treba istaknuti da su se i 
prvopričesnici iz Velike Gorice 
također pokazali kao izuzetno 
kvalitetna ekipa, te su ih dijelile 


samo nijanse od samoga finala. 
Domaći dečki iz Radoboja ima- 
li su veliku podršku domaće 
publike, ali i četvrto mjesto je 
lijep uspjeh. Peti su bili prvopri- 
česnici iz Zagreba koji su došli 
kao pobjednici KMNL-e zagre- 


bačke nadbiskupije. Najbolje 
ekipe su nagrađene peharima, 
najbolji pojedinci statuama, 
ali i svi sudionici ovog turnira 
dobili su medalje i plakete, na 
zatim je uslijedilo druženje u 
hranu i piće.(jj) 


Radobojski pričesnici i voditelj na završnom turniru 


Pregled prošle sezone NK Radotoj 


Za nama je još jedna natjecateljska sezona u NS KZŽ. Nogometaši Radobo- 
ja ostvarili su solidne rezultate u svojim kategorijama, a nakon osvajanja kupa 
može se reći da je sezona za klub bila dobra. 


Seniori su na kraju prvenstva zauzeli 5. mjesto sa 42 boda osvojena u 26. 
kola i gol razlikom 42-38. Od njih se možda očekivalo i više, no osvajanjem kupa 
utišali su kritičare. Juniori su na kraju prvenstva zauzeli 10. mjesto sa 27 bodova 
iz 24 kola i gol razlikom 45:61. Stariji pioniri bili su nešto lošiji te su na tablici 
zauzeli pretposljednje mjesto sa osvojenih 16 bodova u 22 kola i gol razlikom 
40:70. Najbolji plasman u svim kategorijama ostvarili su mlađi pioniri. Oni su 


osvojili 3. mjesto na tablici sa 44 boda iz 20 kola. Također, njihov potencijal po- 
kazuje i činjenica da su u 20 kola zabili 95 golova (prosječno gotovo 5 po susre- 
tu), a primili 31 gol. Posebno su se istaknuli Luka Topolovec koji je zabio 29 go- 
lova i koji je ujedno drugi strijelac lige, te Antonio Smrečki kao treći topnik lige. 
Ovom dvojcu čestitamo na ostvarenom uspjehu. Manje uspješni bili su limači 
koji su zauzeli 10. mjesto sa 10 bodova u 20 kola i gol razlikom 27:122. Veterani 
iza sebe imaju dobru sezonu u kojoj su osvojili 6. mjesto sa 34 boda iz 26 kola te 


gol razlikom 47:54. 


Predsjednik kluba Anđelko Topolovec i tajnik Stjepan Potočki ovim putem 
pozivaju sve zainteresirane da se uključe u rad nogometnog kluba. Kako ističu, 
mogu se uključiti svi, od 7 do 77 godina, ako ne kao igrači onda kao volonteri koji 


će pomoći na unaprjeđenju rada kluba. 


NK Radoboj osvojio kup NS KZŽ 


Seniori nogometnog kluba 
Radoboj ponovno su, nakon 
2011. godine osvojili kup NS 
KZŽ. Trofej je osvojen zasluže- 
no, a nakon što je regularni dio 
utakmice protiv NK Zagorec iz 
Krapine završen 0:0 pobjedni- 
ka su odlučili jedanaesterci u 
kojima je Radoboj bio sretniji i 
spretniji. Zagorec je u utakmi- 
cu ušao kao favorit, no odigrali 
su nešto lošije nego što se od 
njih očekivalo, dok su igrači 
Radoboja, kako se popularno 
kaže, dali od sebe 110% svojih 
mogućnosti. Junak utakmice 
definitivno je vratar Radoboja 
Goran Malogorski koji je u regu- 
larnom dijelu obranio nekoliko 
vrlo opasnih udaraca, a pri izvo- 
đenju jedanaesteraca obranio 
je udarce Čunčića i Matka te na 
taj način odlučio pobjednika. 

Inače, utakmica je bila izni- 
mno zanimljiva uz laganu do- 
minaciju Zagorca. Momčad 
Radoboja protivniku je parirala 
prvih 20 minuta nakon čega 
je inicijativu preuzeo Zagorec. 
Od prilika koje je Zagorec imao 
u prvom dijelu svakako treba 


istaknuti udarac Deaka sa 7 - 8 
metara na asistenciju Matka 
koji odlično brani Malogorski te 
udarac Kunšteka sa 5 metara na- 
konjoš jedne odlične asistencije 
Matka koju opet odlično brani 
Malogorski. Drugo poluvrijeme 
pružilo je sličnu sliku. Zagorec 
pritišće, prvo preko Medveda 
u 50-toj minuti, te Malarića u 
60-toj, da bi u 61 minuti vrataru 
Zagorca Kavaču odlično zaprije- 
tio Majcenić. Pred sam kraj uta- 
kmice Radoboj je 
mogao zabiti za 
pobjedu. Hrvoj je 
izvlastite polovice 
dodao Majceniću 
izvrsnu loptu koji 
se na 5 metara na- 
šao sam oči u oči 
sa Kavačem, ali je 
Majcenić dosta 
slabo reagirao i 
prokockao priliku 
za ranije slavlje. 


Nakon prote- 
ka vremena i zavr- 
šetka regularnog 
dijela bez pogo- 
daka, — pristupilo 


se izvođenju jedanaesteraca. U 
prvoj seriji pogodili su Cigula i 
Malarić, a u drugoj seriji za Ra- 
doboj je promašio Krkalo dok 
je Gudelj pogodio za Zagorec. 
U trećoj seriji opet su uspješni 
bili Kranjčec i Iskrić za 2:3. tada 
počinje show Malogorskog koji 
brani dva jedanaesterca zare- 
dom, prvo Čunčiću pa Matku, 
dok su za Radoboj uspješni bili 
Poljak i Majcenić. Za Radoboj 
su igrali: Goran Malogorski, 
Ivica Hrvoj, Marko Krkalo, Ivan 
Košutić, Bojan Šemnički, Matija 
Zaplatić, Dragutin Dlesk, Dejan 


Kantolić, Ernest Malarić, Rado- 
van Šoštarić, Luka Tušek, Zoran 
Gotlin, Alen Vragović, Marko 
Pastorčić i kapetan Jurica Ci- 
gula. Ovi igrači zaslužuju sve 
pohvale za požrtvovnost koju 
su pokazali na odlično pripre- 
mljenom igralištu u Novom Go- 
lubovcu. Pehar pobjednicima 
predao je predsjednik NS KZZ 
Stjepan Merkaš. Inače, Radoboj 
je imao jaku navijačku podršku, 
a uspjeh su svojim nastupom 
popratili Limena glazba Mirna i 
Radobojske mažoretkinje. 

»MELJNJAK!" POBJEDNICI MALONOGOMETNE LIGE 


Jubilarna 15. po redu Liga 
malog nogometa Općine Je- 
senje 2014. započela je po- 
četkom ožujka u organizaciji 
Udruge za šport i rekreaciju 
Jesenje. U proteklim godina- 
ma u ligi su se natjecale samo 
ekipe sa područja Općine dok 
se ove godine organizator od- 
lučio za otvorenu ligu za koju 
su se uz domaće prijavile i eki- 
pe Policijske postaje Krapina, 
Vrbna, Koprivnice Zagorske i 
Kr Boysi iz Podgore, ukupno 11 
ekipa. Pokazalo se to kao pun 
pogodak, jer je natjecanje već 
u prvom krugu lige ponudilo 
iznimno zanimljiv i atraktivan 
nogomet gdje je svaka ekipa 
mogla pobijediti svaku, a sama 
liga neizvjesna i napeta do sa- 
mog kraja. 

Nakon odigranog prvog 
kruga u završnicu koja se tra- 
dicionalno održava povodom 
dana Općine Jesenje plasiralo 
se 8 najboljih ekipa. Završnica 
je unatoč pljusku koji je svako 
malo osvježio igrače održana 
24. lipnja na igralištu OS Jese- 
nje s početkom u 1800 pa sve 
do ranih jutarnjih sati. 


U prvoj četvrtfinalnoj uta- 


| kmici Generacija 89/90 koja 


je završila na prvom mjestu 
nakon odigranog prvog kruga 
očekivano je i s lakoćom pobi- 
jedila Kr-Boyse rezultatom 7:1. 
U drugoj utakmici Donje Jese- 
nje je uspjelo iznenaditi i za- 
služeno pobijediti favoriziranu 
ekipu i glavne konkurente za 
ovogodišnji naslov ekipu Zali 
Bože rezultatom 4:0. Ekipa PP 
Krapina očekivano je bila bolja 


od mlade ekipe Asevi te pobi- 
jedila 8:3. U posljednjoj četvrt- 
finalnoj utakmici Meljnjaki nisu 
pružili nimalo šanse višekrat- 
nom osvajaču naslova ekipi 
Cerja za prolazak u polufinale 
te ih uvjerljivo pobijedili 9:1. 
Izuzetno je bila zanimljiva 
prva polufinalna utakmica iz- 
među ekipa Generacija 89/90 i 
Meljnjaka. Generacija 89/90 je 
povela golom Vlahovića i čvr- 
sto se držala čitavo prvo polu- 
vrijeme, no ipak na krilima bra- 
će Kovačec (Alen 2 pogotka, te 
Ivan sa 3 pogotka), Meljnjaki 
okreću rezultat i uvjerljivo sa 
6:2 slave ulazak u finale. Druga 
polufinalna utakmica pružila je 
iznimno zanimljivu borbu za 
ulazak u finale, ekipa PP Kra- 
pina vodila je sa 2:0, i sve je 
izgledalo da će biti drugi fina- 
list, no uporna i borbena ekipa 


Donjeg Jesenja uspjela je izjed- 
načiti rezultat na 2:2, te izboriti 
izvođenje penala, u kojem je 
Donje Jesenje ipak bilo preci- 
znije i uspješnije. 

U utakmici za treće mjesto 
opet pregršt preokreta, ekipa 
PP povela je 2:0 da bi Generaci- 
ja 89/90 organiziranom igrom 
i upornošću uspjela izjednačiti 
i preokrenuti rezultat te u ko- 
načnici pobijediti rezultatom 
6:3. | ovogodišnje finale unatoč 
lošim uvjetima ponudilo je za 
uporne gledatelje iznimno li- 
jep nogomet sa bezbroj atrak- 
tivnih poteza sa jedne i druge 
strane. U velikom nadmudriva- 
nju dobrih znanaca povela je 
ekipa Donjeg Jesenja, no ubrzo 
Meljnjaki preuzimaju stvari u 
svoje noge, te uz stalan pritisak 
i konkretniju igru okreću rezul- 
tat nakonačnihi zasluženih 3:1. 


Značajni doprinostome daojei 
vratar Meljnjaka Silvio Kovačec 
svojim obranama, te je ujedno 
i proglašen najboljim golma- 
nom lige (4 primljena pogotka 
u završnici). Veliku zaslugu za 
pobjedu Meljnjaka ima i Ivan 
Kovačec (lja) koji je dirigirao ci- 
jelom ekipom Meljnjaka i pred- 
vodio ih do finala i pobjede, a 
bio je i najbolji strijelac završni- 
ce sa 8 postignutih pogodaka. 
Valja napomenuti da su završ- 
nicu lige Meljnjaki odigrali bez 
zamjena sa samo 6 igrača, jer 
su imali čak 4 ozlijeđena igrača 
u svojim redovima. Dokaz je to 
da je ta ekipa sasvim zasluženo 
osvojila ovogodišnju ligu, jer je 
pokazala izniman sportski duh 
i želju za pobjedom, a to zajed- 
ništvo dokazali su proslavom 
do ranih jutarnjih sati. 

Djeca se upoznaju sa izgledom olimpijskih postera 


Izložba uz Olimpijski dan 


Sportska zajednica općine Rado- 
boj je na inicijativu glavnog tajnika 
Gordana Poslončeca organizirala 
izložbu povodom Olimpijskog dana 


koji se svake godine obilježava 23. 
lipnja. Izložba olimpijskih postera 
postavljena je u prostorijama Edu- 
kacijsko-promidžbenog centra te 


sr om 


se i dalje može razgledati. Prilikom 
otvaranja izložbe održano je i pre- 
davanje o olimpijskim igrama. 

Gordan Poslončec održao je predavanje o olimpijskim igrama 


=== o = mm. 


MEĐUOPĆINSKO DRUŽENJE ; 
U JESENJU : 


U sportskom danu, uzzavršnicu općinske malonogometne 
lige povodom Dana Općine Jesenje, 24. lipnja u popodnevnim 
satima kod igrališta OŠ organizirano je druženje i natjecanje | 
u kuhanju kotlovine i potezanju užeta. U kuhanju kotlovine 
natjecalo se 14 ekipa, među kojima su bile ekipe Općina Đur- 
manec, Petrovsko, Radoboj, Jesenje, ekipa Udruge branitelja 
KZZ-e, udruga s područja Općine Jesenje te pilane Draganić. 
Pred ocjenjivačkom žirijem koji su činili Tomislav Špiček, 
Ivan Artić i Božo Dragoslavić, bio je težak zadatak da ocijene tri 
najbolje pripremljene kotlovine pa se na kraju zbog jednakog | 
broja bodova o pobjedniku odlučivalo pjevanjem. Budući da 
su Jesejanci imali pomoć, nanovo sastavljen žiri od predstav- l 
nika Općina Đurmanec i Petrovsko odlučio je da su pobjednici 
Željko Cvilko i Damir Maligec koji su predstavljali Općinu Je- | 
senje, a Branku Cerovcu, Borisu Ivankoviću i Slaveku Pospišu, 
predstavnicima Općine Radoboj, pripalo je drugo mjesto. Tre- 
će mjesto također su podijelile dvije ekipe; Lovačko društvo l 
»,Kuna“ Jesenje i Pilana Draganić. U potezanju užeta nije bilo 
nedoumica jer je ekipa branitelja s lakoćom pobijedila ostale l 
tri ekipe. Druga je bila ekipa općine Đurmanec, a treće mjesto 
pripalo je ekipi Općine Jesenje. Cijelo vrijeme za dobru atmos- 
feru pobrinuli su se domaći mužikaši, dok su se za besplatnu | 
okrjepu pobrinuli vinogradari udruge Sv. Martin i Općina Je- 
senje. l 
l 
| 
I 

Ekipa Općine'Radobojlosvojila je drug 


Prijem najmlađih stanovnika Jegenja | 


Načelnik je roditeljima uručio I 
potvrde o uplati jednokratne novčane |] 
pomoći u iznosu od 5.000,00 kn,  če- 
stitao im na njihovim prinovama te I 
malenima zaželio lijepo i bezbrižno 
djetinjstvo. I 


Načelnik Ivan Maligec organizirao 
[ je prvi ovogodišnji prijem novorođenih 
beba i njihovih roditelja sa područja 
općine Jesenje. U proteklom razdoblju 
[ rodili su se Franka Kulfa, Jakov Jedvaj, 
I Nino Malogorski i Tin Osredečki, svega 


četvero mališana. 
mm mm mm Om Om Om Om m m m m m m m mm mm nl 


K — Početko lipnja se pješači- 
lo planinarsko poučnom sta- 
zom ,Putevima orhideja“. Po- 
zvani su bili svi zainteresirani, 
[a najveći dio pješaka činilo je 

27 učenika većinom sedmih 
si osmih razreda pod vod- 
i stvom Savjeta mladih Općine 
. Radoboj. Za sve sudionike or- 
l ganizirano je druženje uz ro- 


štilj kod Planinarskog doma. ! 
Članovima Savjeta mladih 
se na ovom izletu pridružio 
i zamjenik načelnika Stjepan 
Sirovec. Grupa je krenula u | 
9:30h, a na odredište stigla 
malo iza 12:00h. Savjet mla- ; 
dih je pozitivno iznenađen * 
odazivom te će sigurno orga- 
nizirati još sličnih akcija. 

i Okupljeni sudionici prije polaska 


Eko radionice u 
. Edukacijsko-promiižuenom centru | 


Javna ustanova za upravljanje zaštićenih prirodnih vri- 
“jednosti na području Krapinsko-zagorske županije organizira 
“ljetne eko radionice u Edukacijsko-promidžbenom centru u | 

Radoboju s ciljem buđenja zanimanja djece za prirodu te ra- 
zvijanja i jačanja ekološke svijesti. Radionice su besplatne i I 
“namijenjene školskoj populaciji, a održavati će se u srpnju | 
1 i kolovozu prema rasporedu s početkom u 18 sati. Predviđe- 1 

no trajanje radionice je 60 minuta. 

Zajedničkim putovanjem po našoj planeti, otkrivamo I 
| raznolikost života, tajnoviti svijet koji se krije u pustinjama, | 
I raznolikost plitkih mora te džungle kao oaze biološke razno- 

likosti. 

I Raspored radionica: 

|“ 28.7. (ponedjeljak): Život na Zemlji od pola do pola 
(1.8. (petak): Pustinje 

1. 88. (petak): Zivot u plitkim morima 

14.8. (četvrtak): Džungla 
I 
I Vrijeme održavanja 18: 00 - 19:00 h 

Mjesto: Edukacijsko-promidžbeni centar u Radoboju 
I Ulaz besplatan 
= Pozivamo djecu školskog uzrasta na zajedničko eko dru- 
| ženje. 

l Veselimo se vašem dolasku! 


: Za dodatne informacije nazovite 049/315 060 ili pošaljite 
“mailna petraozagorje-priroda.hr 


